Спецыяльная зала прысвечана дасягненням беларускіх бульбаводаў. І гэта натуральна – за 1954 год у рэспубліцы падвоены ўраджай і валавы збор бульбы. У сярэднім з кожнага гектара атрымана па 100 цэнтнераў клубняў. Найбольшых поспехаў дасягнуў Слуцкі раён. Калгас “Першае мая” дзякуючы выкарыстанню перадавой агратэхнікі, укараненню квадратна-гнездавога спосабу пасадкі і механізаванай апрацоўцы міжрадкоўяў у двух напрамках дабіўся ўраджаю ад 180 да 270 цэнтнераў з гектара.